Кіраўнік “Адкрытых сэрцаў” лічыць, што дзякуючы гэтай ініцыятыве ў 2016 годзе ў Беларусі атрымалася захаваць жыццё каля 2-3 тыс. дзяцей. Акрамя таго, урачы атрымалі права на адмову ад аборту, спасылаючыся на свабоду сумлення. Калі рыхтаваліся папраўкі ў гэты закон фонд зрабіў шмат працы, звяртаючыся да канкрэтных дэпутатаў і міністэрстваў. Дабрачынны фонд “Адкрытыя сэрцы” быў зарэгістраваны ў 2009 годзе. На сённяшні дзён ён налічвае каля 70 актыўных валанцёраў, якія дзейнічаюць ва ўсіх дыяцэзіях Беларусі. Акрамя працы ў аддзяленнях неадкладнай гінекалогіі і зваротаў да ўладаў, актывісты гэтай арганізацыі выступаюць у якасці дарадчыкаў сямейнага жыцця пры парафіях, рыхтуюць будучых сужонкаў, праводзяць выставы ў дзяржаўных навучальных установах і каталіцкіх структурах, з якімі за апошнія два гады пазнаёміліся каля 20 тыс. чалавек.